Imtella' Diċembru 8, 2021 Koppja Ġermaniża li tgħix fir-raħal ta' Rinteln ramat f'darha 444 siġra tal-Milied. Thomas u Susanne Jeromin ilhom għal dawn l-aħħar 10 snin jimlew id-dar tagħhom għall-Milied. Din is-sena ddeċidew li jżidu l-armar tant li mlew darhom b'diversi oġġetti relatati mal-Milied. Għal din is-sena ramaw 10,000 ballun tal-Milied madwar is-siġar, li ebda waħda mhi l-istess, u 300 fustun. Il-koppja ilha x-xhur tipprepara għall-mument li fih l-uffiċjali tal-German World Record żaru d-dar biex jgħoddu dak li ramaw.